b"\n_START_ARTICLE_\nCal Maristany (Subirats)\n_START_SECTION_\nDescripci\xc3\xb3\n_START_PARAGRAPH_\nMasia de grans dimensions de planta rectangular, composta de planta baixa i pis, amb coberta a dues aig\xc3\xbces de teula \xc3\xa0rab. A la fa\xc3\xa7ana nord hi podem veure, a la primera planta, una arcada correguda amb arcs carpanells de cinc punts, amb motllures i capitells, finestres rectangulars amb ampits i dintells motllurats. Tamb\xc3\xa9 trobem alguns \xc3\xb2culs. A la fa\xc3\xa7ana sud, en canvi, els arcs carpanells s\xc3\xb3n m\xc3\xa9s rebaixats i tamb\xc3\xa9 hi trobem \xc3\xb2culs._NEWLINE_La cap\xc3\xa7alera t\xc3\xa9 una torre quadrangular composta de planta baixa, pis i golfes, amb cobertes a quatre aig\xc3\xbces amb bigues de fusta rematades per m\xc3\xa8nsules. A la primera planta hi ha un balc\xc3\xb3 corregut i finestres geminades amb arcs carpanells de cinc punts a les golfes. A l'entrada principal destaca un baluard."